***ՆԱԽԱԳԻԾ***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2018 թվականի \_\_\_\_\_\_\_\_\_\_\_\_\_\_ -ի N - Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ, ԱՐՄԱՎԻՐԻ, ԱՐԱՐԱՏԻ, ԼՈՌՈՒ, ՇԻՐԱԿԻ և ՍՅՈՒՆԻՔԻ ՄԱՐԶՊԵՏԱՐԱՆՆԵՐԻՆ ՀԱՄԱՅՆՔՆԵՐԻ ՀԵՏ ԿՆՔՎԱԾ ՍՈՒԲՎԵՆՑԻԱՅԻ ՏՐԱՄԱԴՐՄԱՆ ՄԱՍԻՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ

Հիմք ընդունելով Հայաստանի Հանրապետության քաղաքացիական օրենսգրքի 466-րդ հոդվածը, ինչպես նաև «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 15-րդ հոդվածի 4-րդ մասի դրույթները՝ Հայաստանի Հանրապետության կառավարությունը  **որոշում է.**

1. Թույլատրել Հայաստանի Հանրապետության Արագածոտնի, Արմավիրի, Արարատի, Լոռու, Շիրակի և Սյունիքի մարզպետարաններին Հայաստանի Հանրապետության կառավարության 2018 թվականի սեպտեմբերի 27-ի թիվ 1127-Ն, 2018 թվականի նոյեմբերի 1-ի թիվ 1211-Ն, 2018 թվականի նոյեմբերի 22-ի թիվ 1323-Ն և 2018 թվականի նոյեմբերի 29-ի թիվ 1356-Ն որոշումներով սահմանված հատկացումների շրջանակներում սույն որոշման հավելվածում նշված աշխատանքների գծով համայնքների հետ կնքված սուբվենցիայի տրամադրման մասին պայմանագրերում կատարել փոփոխություններ՝ պայմանագրերի գործողության ժամկետ սահմանելով մինչև 2019 թվականի հունիսի 1-ը:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

*Հավելված*

*ՀՀ կառավարության 2018 թվականի*

*———— թիվ —— -Ն որոշման*

ՀՀ Արագածոտնի, Արարատի, Արմավիրի, Լոռու, Շիրակի և Սյունիքի մարզպետարանների և համայնքների հետ կնքված համայնքների տնտեսական և սոցիալական ենթակառուցվածքների զարգացմանն ուղղված սուբվենցիայի տրամադրման մասին պայմանագրերի ցանկ

|  |  |  |  |  |  |
| --- | --- | --- | --- | --- | --- |
| Հ/Հ | Մարզ | Համայնք | Սուբվենցիայի ծրագիրը | ՀՀ կառավարության որոշում | ՀՀ պետբյուջեից համաֆինանսավորման չափը, ՀՀ դրամ |
| 1 | Արագածոտն | Ապարան | համայնքի թվով 3 քաղաքային զբոսայգիների և պուրակների վերակառուցում | 27.09.2018թ թիվ 1127-Ն որոշում | 20,936,000 |
| 2 | Կարբի | «Երեքնուկ» մանկապարտեզի վերանորոգում | 01.11.2018թ թիվ 1211-Ն որոշում | 8,600,000 |
| 3 | Մաստարա | Միջոցառումների տան կառուցում | 27.09.2018թ թիվ 1127-Ն որոշում | 27,600,000 |
| 4 | Նոր Ամանոս | Համայնքապետարանի շենքի վերանորոգում | 22.11.2018թ թիվ 1323-Ն որոշում | 3,160,000 |
| 5 | Արարատ | Գինեվետ | համայնքապետարանի վարչական շենքի հիմնանորոգում | 29.11.2018թ թիվ 1356-Ն որոշում | 4,507,200 |
| 6 | Լոռի | Սպիտակ | «Սպիտակի երաժշտական դպրոց կրթադաստիարակչական ուսումնական հաստատություն« «Սպիտակի երաժշտական դպրոց կրթադաստիարակչական ուսումնական հաստատություն» ՀՈԱԿ-ների շենքերի հիմնանորոգում, էներգախնայողության և ջերմաարդյունավետության միջոցառումների իրականացում | 01.11.2018թ թիվ 1211 -Ն որոշում | 6,724,800 |
| 7 | Սպիտակ | Համայնքում փողոցների արևային մոնոբյուրեղային ֆոտովոլտային 45կվտ և 50կվտ հզրությամբ կայաննների կառուցում | 29.11.2018թ թիվ 1356-Ն որոշում | 18,440,172 |
| 8 | Տաշիր | Երեխաների զբաղվածության ապահովում | 01.11.2018թ թիվ 1211-Ն որոշում | 5,383,344 |
| 9 | Վանաձոր | Փողոցների կապիտալ նորոգում | 01.11.2018թ թիվ 1211 -Ն որոշում | 39,744,000 |
| 10 | Շիրակ | Գյումրի | Մուշ 2/2 թաղամասում կանաչապատված և բարեկարգված հրապարակի ստեղծում | 27.09.2018թ թիվ 1127 -Ն որոշում | 31,645,080 |
| 11 | Ախուրյան | Կամո բնակավայրում համայնքային կենտրոնի և մանկապարտեզի կառուցում | 22.11.2018թ թիվ 1323 -Ն որոշում | 19,932,480 |
| 12 | Սյունիք | Սիսիան | Նախակրթարանների արդիականացում | 29.11.2018թ թիվ 1356 -Ն որոշում | 16,133,315 |
| 13 | Քաջարան | համայնքում նախադպրոցական կրթության զարգացում | 22.11.2018թ թիվ 1323 -Ն որոշում | 15,405,000 |
| Ընդամենը | | | |  | 194,362,831 |

**ՀԻՄՆԱՎՈՐՈՒՄ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ, ԱՐՄԱՎԻՐԻ, ԱՐԱՐԱՏԻ, ԼՈՌՈՒ, ՇԻՐԱԿԻ և ՍՅՈՒՆԻՔԻ ՄԱՐԶՊԵՏԱՐԱՆՆԵՐԻՆ ԳՆՄԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ

1. **Անհրաժեշտությունը**

Նախագծի ընդունումը պայմանավորված է ՀՀ կառավարության 2006 թվականի նոյեմբերի 16-ի «ՀՀ պետական բյուջեից համայնքներին սուբվենցիաների տրամադրման կարգը հաստատելու մասին» թիվ 1708-ն որոշման 4.5-րդ կետի դրույթների համաձայն` Հայաստանի Հանրապետության 2018 թվականի պետական բյուջեով արդեն իսկ նախատեսված սուբվենցիաներից բացի այլ սուբվենցիաներ ստանալու նպատակով Հայաստանի Հանրապետության համայնքներից ստացված տնտեսական և սոցիալական ենթակառուցվածքների զարգացմանն ուղղված ծրագրերի արդյունավետ իրականացման ապահովման անհրաժեշտությամբ:

1. **Ընթացիկ իրավիճակը և խնդիրները**

ՀՀ համայնքների տնտեսական և սոցիալական ենթակառուցվածքների զարգացման նպատակով ՀՀ համայնքներից ստացված սուբվենցիայի ծրագրային հայտերը քննարկվել են ՀՀ վարչապետի մոտ 2018 թվականի ապրիլի 6-ին, ապրիլի 13-ին, հուլիսի 13-ին, օգոստոսի 22-ին, սեպտեմբերի 26-ին և նոյեմբերի 7-ին կայացած խորհրդակցությունների ընթացքում և ծրագրային հայտերի գնահատման և քննարկման մասին խորհրդակցությունների N24.12/[445266]-18, N24.12/[446193]-18, N24.4/[465592]-18, N24.12/[476734]-18, 24.12/[480966]-18 և N24.9/[488987]-18 արձանագրությունների դրույթների համաձայն՝ հավանության արժանացած 114 ծրագրերի իրականացման համար համապատասխան համայնքները մրցույթներ են կազմակերպել։ Մրցութային գործընթացների արդյունքներով՝ հապատասխան աշխատանքների արժեքների հստակեցմամբ՝ ՀՀ կառավարության ՀՀ կառավարության 2018 թվականի սպետեմբերի 27-ի թիվ 1127-Ն, նոյեմբերի 1-ի թիվ 1211-Ն, նոյեմբերի 22-ի թիվ 1323-Ն, նոյեմբերի 29-ի թիվ 1356-Ն որոշումներով Հայաստանի Հանրապետության համայնքներին 2018 թվականի պետական բյուջեով արդեն իսկ նախատեսված սուբվենցիաներից բացի այլ սուբվենցիաներ տրամադրելու նպատակով Հայաստանի Հանրապետության մարզպետարաններին հատկացվել է 982,680․000 ՀՀ դրամ՝ ՀՀ 2018 թվականի պետական բյուջեով նախատեսված ՀՀ կառավարության պահուստային ֆոնդի հաշվին՝ բյուջետային ծախսերի տնտեսագիտական դասակարգման «Կապիտալ սուբվենցիաներ համայնքներին» հոդվածով։

Հաշվի առնելով այն փաստը, որ սեպտեմբեր, հոկտեմբեր և նոյեմբեր ամիսներին Հանձնաժողովի կողմից հավանության արժանացած ծրագրերի մրցութային գործընթացները տևել են 40 և ավել օր՝ կապված ծրագրերի արժեքից նաև, կազմակերպվել են նաև կրկնակի մրցույթներ, արդյունքում մրցույթը հաղթղ ճանաչված ընկերությունները ուշ են սկսել շինարարական աշխատանքները։ Ներկայումս եղանակային պատճառներով, որի դեպքում հնարավոր չէ և նորմերով չի թույլատրվում սահմանված ջերմաստիճանից ցածր ջերաստիճանի դեպքում շինարարական աշխատանքներ կատարել, ՀՀ Արագածոտնի, Արմավիրի, Արարատի, Լոռու, Շիրակի և Սյունիքի մարզերի 14 բնակավայրերում շինարարական աշխատանքները ժամանակավորապես դադարեցվել են։

1. **Կարգավորման նպատակը**

Հաշվի առնելով, որ ՀՀ Արագածոտնի, Արմավիրի, Արարատի, Լոռու, Շիրակի և Սյունիքի մարզպետների և համապատասխան Արագածավանի, Ապարանի, Կարբիի, Մաստարայի, Նոր Ամանոսի, Գինեվետի, Սպիտակի, Տաշիրի, Գյումրու, Ախուրյանի, Սիսիանի, Քաջարանի համապատասխան սուբվենցիայի ծրագրերը եղանակային պատճառներով հնարավոր չէ ավարտին հասցնել, որոշման նախագծով առաջարկվում է մարզպետարանների և համայնքների միջև կնքված սուբվենցիայի տրամադրման մասին պայմանագրերում կատարել փոփոխություններ՝ պայմանագրերի գործողության ժամկետ սահմանելով մինչև 2019 թվականի հունիսի 1-ը:

**4. Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է ՀՀ տարածքային կառավարման և զարգացման նախարարության և ՀՀ ֆինանսների նախարարության կողմից:

**5. Ակնկալվող արդյունքը**

ՀՀ համայնքների տնտեսական և սոցիալական ենթակառուցվածքների զարգացման ապահովում:

**ՏԵՂԵԿԱՆՔ**

**Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

Կառավարության որոշման նախագծի ընդունման առնչությամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:

**ՏԵՂԵԿԱՆՔ**

**Իրավական ակտն ընդունելու կապակցությամբ պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

|  |
| --- |
| Կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում ավելացումներ և նվազեցումներ չեն նախատեսվում։ |